અમદાવાદ શહેર પોલીસ પણ હવે ટેકનોસેવી થઈ ચૂકી છે. પોલીસકર્મીઓ દ્વારા વોટ્સએપ પર નવાં ગ્રૂપ બનાવવામાં આવે છે, જેથી તપાસમાં આસાની રહે. અગાઉ શહેરમાં સાબરમતી નદી ખાતે રિવરફ્રન્ટ વેસ્ટ પોલીસ દ્વારા સોશિયલ મીડિયા પર વોટ્સએપ ગ્રૂપ બનાવવામાં આવ્યું હતું. આ ગ્રૂપમાં નદીમાંથી મળેલી અજાણી લાશના ફોટા મૂકીને તેની ઓળખ આપવામાં આવતી હતી, જ્યારે હવે પોલીસ દ્વારા વોટ્સએપ પર ઇન્વે‌િસ્ટગેશન ગ્રૂપ બનાવવામાં આવ્યું છે. આ ગ્રૂપમાં શહેરના કેટલાય પીઆઈ, પીએસઆઈ, હેડ કોન્સ્ટેબલ અને કોન્સ્ટેબલ એડ્ કરવામાં આવ્યા છે. આ ગ્રૂપમાં કેટલી વાર તપાસને લઈને આરોપીનાં નામ મૂકવામાં આવે છે ક્યાં તો ફોટા, જેથી તપાસમાં મદદ મળી જતી હોય છે. કોઈ પણ જૂના કેસ અંગે માહિતી મેળવવી હોય તો પણ ગ્રૂપમાં મેસેજ કરવાથી મળી જતી હોય છે.